**Safety Champions**

פרסי ה-Safety Champion הם פלטפורמה חדשה בה יחידת הבטיחות מציינת לטובה מעבדות אשר מיישמות תרבות בטיחות מצטיינת.

הקריטריונים למועמדות לפרס הם: הקפדה על תהליכי עבודה בטיחותיים במעבדה, הצעת ייעול שיושמה, דיווח מוקפד על מפגעים, יוזמה בנושאי בטיחות וטיפול ראוי לשבח בדרישות לפעולה מתקנת.

אחת לרבעון מתכנסת ועדה אשר בוחרת את המעבדות הזוכות ולכל מעבדה מוענקת תעודת הוקרה וכן פרס (לבחירה מתוך רשימה), הנועד לשיפור הבטיחות במעבדה.

הזוכים ברבעון האחרון הם:

|  |  |  |
| --- | --- | --- |
| **יחידה** | **מעבדה** | **פירוט המלצה** |
| הנדסה כימית | לובה טקסלר - מעבדת הוראה | הקפדה על יישום נהלי בטיחות, יוזמה מבורכת של הקמת מתקן לבדיקת מקלחת חירום. |
| הנדסה ביורפואית | פרופ' יואב שכטמן - ננו ביואופטיקה | יחס המעבדה לנושא הבטיחות יסודי, רציני וראוי לשמש דוגמא למעבדות אחרות. פעילות יוצאת הדופן של מנהלת המעבדה שיוזמת בנושאי הבטיחות, משמשת מנטורית לבטיחות למנהלות מעבדה חדשות ומסייעת ליח' הבטיחות. |
| רפואה | פרופ' יוני סביר - אלגוריתמים ייעודיים לחילוץ מדע מדויק ממצלמות תרמיות | הקפדה על תיק בטיחות מעודכן וטיפול מהיר ויעיל בדרישות לפעולה מתקנת העולות מסקרי הסיכונים במעבדה. |
| רפואה | פרופ' ליאור גפשטיין - חקר תאי הלב | ביצוע המלצות לשיפור הבטיחות וטיפול מעולה בדרישות לפעולה מתקנת מסקרי הסיכונים ומתצפיות בשטח. |
| רפואה | מעבדות הוראה | יוזמת הצעות ייעול בענייני בטיחות ושיתוף פעולה מלא בטיפול בשיפורי בטיחות המומלצים ע"י יחידת הבטיחות. |
| רפואה | פרופ' עודד לוינזון - חקר חלבוני טרנספורט | יוזמה מבורכת בענייני בטיחות וטיפול מהיר בפעולות מתקנות הנדרשות במעבדה, שיתוף פעולה פורה עם יחידת הבטיחות בכלל היבטי הבטיחות. |
| אזרחית | פרופ' עדי רדיאן | מעבדה ברמת בטיחות גבוהה, ללא ממצאים לתיקון בסקר הסיכונים האחרון, תוכנית בטיחות מלאה ומעודכנת, הקפדה על הדרכות בטיחות. מנהלת המעבדה, ד"ר נעמה מנור קורין, מהווה כתובת לטיפול יחידתי במפגעים וסייעה בקידום מקום לפסולת כימית. |
| ביולוגיה | פרופ' עודד בז'ה -מיקרוביולוגיה סביבתית | יחס המעבדה לנושא הבטיחות רציני ומכבד. תשתיות בטיחות תקינות, תיק בטיחות מלא ומעודכן, סקר סיכונים עם מעט ליקויים שתוקנו מיידית. |
| מזון | פרופ' עמית צייזל - נוירוביולוגיה מולקולרית | יחס המעבדה והעומדים בראשה לנושא הבטיחות יסודי, רציני ומעמיק. עבודה בהתאם להמלצות יחידת הבטיחות. תיק בטיחות מנוהל בצורה מופתית, לרבות הדרכות. בסקר סיכונים האחרון נדרשו פעולות מתקנות בודדות, שטופלו מיידית. |
| כימיה | ד"ר רחל אדרעי | דרישות לפעולה מתקנת מסקר קודם טופלו במלואן, עבודה לפי המלצות יחידת הבטיחות, לדוגמא: רכישת ציוד מיגון וארון לכימיקלים עם פילטרים סופגים למניעת ריחות, הקפדה על תחזוקת ציוד בטיחות. |

ברכות למעבדות הזוכות!